Egyéni beszámoló

**Erasmus+ KA1 mobilitási projektek – 2022**

Tarjáni Dorina

2022. Augusztusában egy hetet töltöttem Izlandon a „Smart Teachers Play More” című továbbképzésen.

Nagyon hasznos volt a kurzus, konkrét játékokat, mondókákat, dalokat tanultunk, és ki is próbálhattunk. Megosztottuk egymással a saját tapasztalatinkat, mint pedagógusok, és egymástól is volt lehetőségünk inspirálódni.

A kurzus két vezetője remek szakemberek voltak, az általuk bemutatott ötletekben/tevékenységekben kiemelet szerepe volt a tapasztalásnak, minél több érzékszerv bevonásának, a mozgásnak, cselekedtetésnek, és játékosságnak.

A továbbképzés része volt még az izlandi kultúra és maga Izland megismerése is, gyönyörű helyekre kirándultunk. Egyik nap egy Izlandi általános iskolába és óvodába is ellátogattunk, ahol körbevezettek minket, és röviden beszélgethettünk a pedagógusokkal is.

Megismertettek velünk relaxációs, lecsendesítő gyakorlatokat is, és ahogy minden játékot, ezeket is kipróbáltuk, első kézből tapasztaltuk.

A játékok után lehetőség volt a tapasztalatok, alkalmazhatóság megbeszélésére, voltak egyéni, és csapatban végzendő feladatok is. Nagy hangsúlyt fektettek a szervezők a kurzus résztvevőinek eszmecseréjére.

A közös ötletelés nagyon hasznos volt, mindenki megoszthatta, hogy neki eddig milyen tapasztalatai voltak az adott játékkal, ha már ismerte, vagy hogy hogyan tudná elképzelni a játék tovább élését.

Vegyesen vettek részt óvodapedagógusok, általános iskolai tanítók, és tanárok is a továbbképzésen, mindenki megtalálta a saját korcsoportját és számára legmegfelelőbb gyakorlatokat. Az oktatók figyeltek arra, hogy mindenki számára legyen hasznosítható tudás.

Az Izlandon töltött hét során nagyon sok hasznos dolgot tanultam, már több játékot is kipróbáltam óvodai csoportomban. Nagyon tetszett Reykjavík is, és az, hogy a tanulás mellett Izlandot is lehetőségünk volt megismerni.